Publication: Magyar Közlöny
Issue: MK-1999-50 (Year: 1999, Number: 50)
Era: 1990-2004
Section: Melléklet a 16/1999. (VI. 9.) EüM rendelethez
Paragraph Index: 161

5. A vizsgázók teljesítményének értékelése Az írásbeli vizsga értékelését a központi feladatlaphoz kiadott útmutató szerint kell végezni és egyetlen (1—5-ig terjedő) érdemjeggyel kell minősíteni. A szóbeli vizsgát egyetlen (1—5-ig terjedő) érdemjeggyel kell minősíteni. A szakmai elméleti vizsga osztályzatát az írásbeli és a szóbeli vizsga eredményének alapján kell meghatározni. A gyakorlati vizsga osztályzatát a vizsgabizottság előtt végrehajtott feladat(ok)ra kapott érdemjegy(ek) alapján kell megállapítani. A szakmai gyakorlati vizsga megfigyelési és értékelési szempontjai: — munkaszervezés, — tevékenység kivitelezése, — ismeretek alkalmazása, — munkacsoportban való munkavégzés képessége, — dokumentációs tevékenység, — a munkaeszközök megválasztása, előkészítésük módjai és szakszerű használata. Elégtelen a vizsgázó gyakorlati osztályzata, ha — a követelményeknek csak nagy hiányossággal tud eleget tenni, — elméleti ismereteit a gyakorlatban nem képes alkalmazni, — önálló tevékenységre nem képes, — vizsgafeladatát irányítás mellett sem képes szakszerűen kivitelezni, — a munkavédelmi szabályokat nem tartja be. A szakmai vizsga előzőekben nem szabályozott egyéb kérdéseiben a szakmai vizsgáztatás általános szabályairól és eljárási rendjéről szóló módosított 10/1993. (XII. 30.) MüM rendeletben foglaltak az irányadók. V. Egyéb tudnivalók Az eredményes szakmai vizsga után a vizsgázó „Egészségügyi szakasszisztens (transzfuziológiai szakasszisztens) szakképesítést kap, amit a vizsgázó nevére kiállított „Bizonyítvány” tanúsít.

Source: https://magyarkozlony.hu/hivatalos-lapok/1181aa4436ce08fd8dbab2619feffd6e98727be5/dokumentumok/e7305a8282292826e5b7597f98a5d99039ecfbff/letoltes